Sag om, hvorvidt frihedsberøvelse kan opretholdes indtil udvisning kan finde sted
Ret: Retten i Aarhus (1. instans)
Faggruppe: Straffesag — Grundlovssag
Sagsemner: Efterforskning og straffeproces;
Udlændinge;

Retten i Århus

Den 13. juni 2011, kl. 11:15 blev retten sat i retssal B af Dommer.

Retsmødet var offentligt.

Rettens nr. 7-3396/2011
Politiets nr. 4200-84110-00916-11

Anklagemyndigheden
mod
Sigtede
cpr-nummer Født 1983

Anklager var mødt for anklagemyndigheden og fremlagde rap-port og bilag.

Advokat Kjellund, der var mødt, blev beskikket som advokat for Sigtede

Som italiensk tolk fungerede Tolk.

Sigtede blev fremstillet kl. 11:15 og bekræftede sit navn og sin fødselsdato.

Sigtede blev gjort bekendt med, at han har pligt til at give oplys-ninger om
sine personlige forhold mv. og medvirke til at tilvejebringe nød-vendig
rejselegitimation, jf. udlændingelovens § 40, og at undladelse heraf er
forbundet med strafansvar.

Anklageren redegjorde for sagen, herunder at Sigtede har været til-bageholdt
af politiet siden den 12. juni 2011, kl. 01:34, idet hans tilstedevæ-relse ikke
skønnes at kunne sikres ved mindre indgribende foranstaltninger end
frihedsberøvelse.

Sigtede bekræftede oplysningen om tidspunktet for tilbageholdels-en og
vedstod sin forklaring til politirapport. Han forklarede supplerende, at han
kom til Danmark for ca. 2 måneder siden. Han er her på grund af arbej-de.
Han arbejder her i Århus for Udenlandsk virksomhed og i Randers. Han bor i
en lejlig-hed her i centrum af Århus. Det er korrekt, at han var i besiddelse af
eufori-serende stoffer til eget brug. Han har købt det her i Århus. Han købte
det af en fyr, som han tilfældigvis mødte i Århus. Det var den tyrk, som han
var sammen med, da han blev standset.

Adspurgt af forsvareren forklarede han, at han arbejder som elektrotekniker.
Ifølge sin kontrakt skal han være her i hvert fald til december.

Std 75236



side 2

Udlændingeservice beslutning af 12. juni 2011 blev delvist dokumenteret.

Anklageren påstod frihedsberøvelsen kendt lovlig og anmodede om, at fri-
hedsberøvelsen bliver opretholdt i 4 uger med henblik på fremskaffelse af
rejselegitimation og for at sikre udlændingens tilstedeværelse ved forventet
udsendelse.

Den beskikkede advokat, protesterede. Der er alternativer i udlændingelo-
vens § 34. Der er derfor ikke tilstrækkeligt grundlag for at fængsle. Der kan
ikke ses bort fra den specielle tilknytning, som sigtede har til Danmark i kraft
af sit arbejde. Proportionalitetskravet er ikke opfyldt, uagtet at der er tidligere
overtrædelser af lov om euforiserende stoffer.

Sigtede havde lejlighed til at udtale sig.

Retten afsagde

Kendelse:

Efter de foreliggende oplysninger, herunder at sigtede har erkendt det for-
hold, der er rejst tiltale for, må det antages, at betingelserne for frihedsberø-
velse under behandlingen af sagen om afvisning eller udvisning er opfyldt, jf.
udlændingelovens § 37, jf. § 36. Retten har herved lagt vægt på, at sigte-de
yderligere to gange inden for det seneste halve år er straffet for besiddelse af
euforiserende stoffer i Danmark. Henset hertil, og uagtet sigtede efter det
oplyste har fast bopæl på en ikke nærmere angivet adresse i Århus, er en fri-
hedsberøvelse indtil udvisning kan finde sted ikke uproportional, hvorfor

bestemmes :

Frihedsberøvelsen af Sigtede godkendes og kan opretholdes til mandag, den
11. juli 2011.

Sigtede kærede kendelsen med påstand om frihedsberøvelsen bortfalder.

Anklageren forkyndte Udlændingeservice beslutning af 12. juni 2011, og
sigtede fik udleveret en kopi heraf.

Retten fastsatte salær på 1.300 kr. med tillæg af moms til den beskikkede
forsvarer, advokat Kjellund. Salæret betales foreløbigt af statskassen.

Sagen sluttet.

Retten hævet kl. 11:50.



side 3

Dommer